stanford-oval/wikipedia huggingface dataset:
אנדראה מרין
ביוגרפיה

מרין נולדה ברומאן.
היא למדה תקופה מתמטיקה במכללה ברומאן, לאחר מכן למדה באוניברסיטת יאשי עיתונאות והיא גם למדה עיתונאות, יחסי ציבור ופרסום באוניברסיטת דרום קרוליינה.
ב-1994 החלה לעבוד בהטלוויזיה הרומנית כמגישה בסניף של יאסי.
בנוסף להנחיה היא שימשה כעורכת חדשות בתחנת הטלוויזיה הציבורית של רומניה.
ב-1999 החלה להנחות את התוכנית "Surprize, Surprize" במסגרתה מוצגים סיפורי חיים של אישים המתמודדים עם קשיים כמו מוגבלויות שונות ועוני.
ב-2000, 2004, 2006 ו-2007 הגישה את הניקוד של רומניה באירוויזיון.
היא הנחתה את אירוויזיון הילדים 2006 שנערך בבוקרשט.
ב-1997 ו-2002 הנחתה את פסטיבל איל הזהב.
ב-2006 שיחקה בפרק של הסדרה הקומית "Meseriasii", כשחקנית היא גם הופיעה ב-2008 בסרט האמריקאי "A Beautiful Life".
היא הפיקה מספר סרטים תיעודיים.
היא האזרחית הרומנייה היחידה שמשמשת כשגרירת רצון טוב של קרן החירום הבינלאומית של האומות המאוחדות לילדים.
היא חברה בצוות ההנהלה של חברת התקשורת הבינלאומית "Prime Time World Broadcast".
בשנת 2021 השתתפה בתוכנית המציאות הזמר במסכה בתור באבה יאגה וזכתה במקום הראשון.
בית האבות המלכותי צ'לסי

| --- | --- |

 מידע כללי
 סוג:  בית חולים, מוזיאון צבאי, hospital 
 כתובת:  Royal Hospital Road, London SW3 4SR 
 מיקום:  הרובע המלכותי קנזינגטון וצ'לסי 
 מדינה:  הממלכה המאוחדת 
 הקמה ובנייה
 תקופת הבנייה:  ?–1682
 תאריך פתיחה רשמי:  1682 
 
 קואורדינטות:  51°29′11″N 0°09′28″W﻿ / ﻿51.486388888889°N 0.15777777777778°W﻿ / 51.486388888889; -0.15777777777778
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסבית האבות המלכותי צ'לסי(למפת לונדון רגילה) קנט סארי בר. בקי. הרטפורדשייר אסקסבית האבות המלכותי צ'לסי(למפת קנזינגטון וצ'לסי רגילה) בית האבות המלכותי צ'לסי(למפת קנזינגטון וצ'לסי מוגדלת) בית האבות המלכותי צ'לסי
 
החצר המרכזית של מתחם המעון, ובה פסלו של המלך צ'ארלס השני
פנסיונרים של צ'לסי במדי ייצוג
בית האבות המלכותי צ'לסי (Royal Hospital Chelsea) הוא מעון לקשישים ותיקי צבא בריטניה. המעון, הנמצא בשכונת צ'לסי שבעיר לונדון, פועל ברציפות מאז שנת 1682. משמעו של הביטוי Hospital בשם המעון איננו בית חולים אלא מקום של הכנסת אורחים (Hospitality).
המעון נוסד על ידי צ'ארלס השני, מלך אנגליה, בהשראת האינווליד שבפריז. השטח לבניין, בגדה הצפונית של התמזה ובקרבת הנהר, נרכש מכספו הפרטי של סר סטפן פוקס (Stephen Fox). הוא הזמין את האדריכל כריסטופר רן לתכנן במקום את המעון. רן תכנן בניין מרכזי דמוי האות ח' כשלצידו שני אגפים נוספים ממזרח וממערב, מסביב לשלוש חצרות. ידועים בו במיוחד הם בית התפילה, האולם הגדול, המשמש כחדר אוכל, והמוזיאון. בחצר המרכזית של המתחם ניצב פסלו של צ'ארלס השני.
מתחם המעון משתרע כיום על פני שטח של 267 דונם. חלקים ממנו פתוחים לביקור הציבור הרחב.
דיירי המעון, כ-300 במספר, נקראים הפנסיונרים של צ'לסי. כללים מיוחדים חלים בנוגע לקבלת מועמד למעון. בין השאר אין מתקבלים מועמדים שיש להם בת או בן זוג או ילדים התלויים בהם כספית. בשנת 2009 התקבלה הדיירת הראשונה למעון.
הדיירים מאורגנים במסגרת צבאית של ארבע פלוגות בפיקודם של קצינים ולובשים מדי ייצוג אחידים. מנהל המעון וסגנו הם גנרלים בדימוס.
"יום המייסד" במעון חל מדי שנה ב-29 במאי או בקרבתו - יום הולדתו של צ'ארלס השני ויום שיבתו לכתר ב-1660. ביום זה מבקר במעון אחד מבני משפחת המלוכה.
לבית האבות חלקת קבורה (שכבר נסגרה) בבית הקברות הצבאי ברוקווד. נקברו בה דיירים של המוסד שנפטרו. מצבותיהם עוצבו במתכונת של מצבות צבאיות בריטיות.
בצמוד לבית האבות נמצא מוזיאון הצבא הלאומי (אנ').
מחנה הפליטים ג'באליה

| --- | --- |

 טריטוריה:  הרשות הפלסטינית הרשות הפלסטינית
 חבל ארץ:  רצועת עזה
 תאריך ייסוד:  1948 
 על שם:  ג'באליה 
 שטח:  1.4 קמ"ר
 גובה:  35 מטרים
 אוכלוסייה:  ‏
  ‑ במחנה הפליטים:  100,000 (2023)
 קואורדינטות:  31°32′11″N 34°29′40″E﻿ / ﻿31.53639°N 34.49454°E﻿ / 31.53639; 34.49454
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) מחנה הפליטים ג'באליה(למפת מערב הנגב רגילה) מחנה הפליטים ג'באליה(למפת עזה רגילה) מחנה הפליטים ג'באליה(למפת עזה מוגדלת) מחנה הפליטים ג'באליה  he tabBackground:;tabBorder:#aaa;defaultTab:0;
 
מחנה הפליטים ג'באליה (בערבית: مخيّم جباليا) הוא מחנה פליטים פלסטיני הממוקם בצפון רצועת עזה כשלושה קילומטרים מצפון לעיר ג'באליה. על פי הלשכה הפלסטינית המרכזית לסטטיסטיקה, מנתה אוכלוסיית המחנה ב-2017, 49,462 נפש.
במהלך מלחמת חרבות ברזל מחנה הפליטים נחרב כמעט לחלוטין כתוצאה מפעילות צה"ל באזור.
היסטוריה

בשלהי מלחמת העצמאות הוקם מצפון לכפר ג'באליה מחנה פליטים אליו הגיעו כ-35,000 פליטים שברחו מהערים והכפרים בשפלת יהודה. בתחילה, סיפקה להם אונר"א אוהלים ולאחר מכן הוקמו במחנה בתים מבלוקים המחופים בגגות אזבסט. גודלו הרגיל של בית משפחתי הוא כ-40 מטר רבוע והסמטאות במחנה צרות מאוד, לעיתים, ברוחב הקטן ממטר.
במשך כל שנות השלטון הישראלי היה מחנה הפליטים ג'באליה מוקד לאי שקט ולהתנגדות לשלטון הישראלי. ב-9 בדצמבר 1987 החלה במחנה הפליטים האינתיפאדה הראשונה לאחר שלווית ארבעה פועלים פלסטינים, שנהרגו כתוצאה מפגיעת משאית ישראלית ברכבם, הפכה להפגנת זעם כלפי השלטון הישראלי. משם התפשטו המהומות לשאר רצועת עזה וליהודה ושומרון. בהמשך, היה מחנה הפליטים ג'באליה מוקד פעילות של תנועת החמאס. המחנה נחשב כמעוז התנועה ורבים ממנהיגי החמאס הגיעו ממנו.
ב-13 בפברואר 2001 ביצע חיל האוויר הישראלי במחנה הפליטים סיכול ממוקד במסעוד איאד, קצין בכיר בכוח 17 של פת"ח לאחר שנצפה מניח מטעני חבלה ושותף לירי פצמ"רים. למחרת ביצע תושב עזה את פיגוע הדריסה באזור, לדבריו כנקמה על הרג איאד.
ב-21 במאי 2007 בוצע במחנה סיכול ממוקד בארבעה בכירי מערך הרקטות של הג'יהאד האסלאמי הפלסטיני.
ב-5 בינואר 2009, במהלך מבצע עופרת יצוקה, אירעה בפאתי המחנה תקרית קשה של ירי דו צדדי שבה פגע פגז צה"לי בבית נטוש לכאורה, שבו שהו חיילי חטיבת גולני. בתקרית נהרגו 3 לוחמים ונפצעו עשרות. בסוף החודש, לאחר כניסת הפסקת האש לתוקף, החלו בצפון הרצועה מעשי איבה בין חמאס לפת"ח. במהלך אירועים אלה נחטף ונרצח במחנה, איש פת"ח, חסן חג'אזי. אך לאחר יומיים התנצל חמאס על מותו וטען כי נהרג בטעות.
היסטוריה > השרפה בג'באליה

ב-17 בנובמבר 2022 פרצה שרפה בבניין מגורים במחנה הפליטים. כתוצאה ממנה נהרגו 21 אנשים, מהם 7–10 ילדים. רובם ממשפחת אבו רעיה שחגגה את שובו של בן משפחה שחזר מחו"ל. נרות שהודלקו בחגיגה, הציתו מכלי בנזין שאוחסנו בבניין לצורך הפעלת גנרטור. בעקבות האסון נשיא הרשות הפלסטינית, מחמוד עבאס, הכריז על יום אבל לאומי. מזכ"ל אש"ף, חוסיין א-שייח', ביקש ממתאם פעולות הממשלה בשטחים לאפשר פינוי פצועים דרך מעבר ארז לטיפול בישראל.
היסטוריה > מלחמת חרבות ברזל

ב-9 באוקטובר 2023 תקף חיל האוויר הישראלי את המחנה, כחלק ממלחמת חרבות ברזל. לפי משרד הבריאות בעזה לפחות 400 פלסטינים נהרגו בתקיפות, ומחנה הפליטים נפגע באופן משמעותי, בהיותו מעוז של מחבלי החמאס. בהמשך המלחמה נערכו באזור מחנה הפליטים שלושה קרבות: קרב ג'באליה, שנערך מסוף אוקטובר 2023 ועד סוף שנת 2023 ובסופו הכריז צה"ל כי הושלם פירוק המסגרת הצבאית של חמאס בצפון רצועת עזה. קרב ג'באליה השני נערך במאי 2024, לאחר שכוחות הזרוע הצבאית של החמאס התבססו במחנה מחדש. בסיום הקרב, לאחר שלטענת צה"ל השלים את משימותיו, נסוגו כוחותיו מהמחנה. קרב ג'באליה השלישי החל ב-6 באוקטובר 2024 בעת שכוחות של צה"ל פתחו במבצע לפינוי האוכלוסייה האזרחית מצפון רצועת עזה אל דרומה ובמקביל בלחימה מול ארגוני המחבלים שהתבססו שוב במחנה הפליטים.
בנובמבר 2024 פורסם כי מחנה הפליטים נחרב כמעט לחלוטין במהלך המלחמה. לפי העיתון "הארץ", ייתכן כי צה"ל משטח בשיטתיות את הבניינים שעדיין נותרו.
כלכלה ותשתיות

עד פרוץ האינתיפאדה השנייה בשנת 2000, עת ישראל הפחיתה מאוד את מעבר העובדים הפלסטיניים לשטחה, נסמכה רוב פרנסתם של תושבי המחנה על העבודה בשטחי ישראל. כמו כן, התפרנס חלק מתושביה מעבודה בחקלאות באזור צפון רצועת עזה. כיום, חלק מהתושבים עובד בחנויות מקומיות ובבתי מלאכה.
התשתיות מוסדרות בחלקן והמים למחנה מגיעים מאונר"א, מהעירייה ומבארות פרטיות. במחנה קיימים 25 בתי ספר, 18 בתי ספר יסודיים ו-7 תיכוניים. במערכת החינוך היו רשומים ב-2004/2005 29,231 תלמידים. בכל בתי הספר לומדים בשתי משמרות. במחנה קיים מרכז בריאותי המשרת את האוכלוסייה המקומית הנעזרת גם בשירותי המרכז הבריאותי של בית חאנון הנמצאת ממזרח למחנה.
אישים

במחנה הפליטים ג'באליה נולדו וחיו אישים פלסטיניים ידועים רבים, חלקם בכירים בארגוני טרור פלסטינים.
הערות שוליים

↑  Preliminary Results of the Population, Housing and Establishments Census, 2017 (PDF). הלשכה הפלסטינית המרכזית לסטטיסטיקה (Report). הרשות הפלסטינית. בפברואר 2018. p. 80. נבדק ב-2024-03-20. {{cite report}}:  (עזרה)
1 2   אבי שרף, ג'קי חורי ויניב קובוביץ, תצלומי לוויין מג'באליה חושפים: מחנה הפליטים הגדול ברצועה נחרב כמעט לחלוטין, באתר הארץ, 24 בנובמבר 2024
↑  עמית כהן, 4 פעילי ג'יהאד נהרגו בתקיפת צה"ל ברצועה, באתר nrg‏, 21 במאי 2007
↑  המבשר, המוסף השבועי, 6 בפברואר 2009, עמ' 4.
1 2  "Gaza: At least 21 killed in Jabalia refugee camp fire". BBC News. 17 בנובמבר 2022. נבדק ב-17 בנובמבר 2022. {{cite news}}:  (עזרה)
↑  "21 Palestinians, including children, killed in massive Gaza fire". The Jerusalem Post. נבדק ב-17 בנובמבר 2022. {{cite web}}:  (עזרה)
1 2 3 4  Muk, Jack; staff, T. O. I. "At least 21 people, including 7 children, killed in residential home fire in Gaza". The Times of Israel. נבדק ב-17 בנובמבר 2022. {{cite web}}:  (עזרה)
↑   עמוס הראל, התושבים נמלטו, רוב המחבלים נהרגו, ובין חורבות ג'באליה נותרו רק כלבים, באתר הארץ, 22 בדצמבר 2024
| --- | --- |
בקרת זהויות :  VIAF: 316602497   WorldCat (עם VIAF): 316602497
אדולף ברנד

| --- | --- |

 לידה:  14 בנובמבר 1874 ברלין, הקיסרות הגרמנית 
 פטירה:  2 בפברואר 1945 (בגיל 70) ברלין, גרמניה הנאצית 
 מדינה:  גרמניה 
 מקום קבורה:  ברלין 
 
גוסטב אדולף פרנץ ברנד (בגרמנית: Gustav Adolf Franz Brand; ‏14 בנובמבר 1874 – 2 בפברואר 1945) היה סופר ואקטיביסט גרמני. ברנד היה מחלוצי התנועה לקידום זכויות להט"ב ופעיל אנרכיסט.
ביוגרפיה

נולד ב-14 בנובמבר 1874, בברלין, שהייתה אז תחת הקיסרות הגרמנית.
לאחר תקופת עבודה קצרה כמורה, הקים הוצאה לאור. ב-1896 החל לפרסם את מגזין "Der Eigene", שהיה העיתון הלהט"בי הראשון בעולם. שם העיתון שאב השראה מכתיבתו של מקס שטירנר. המגזין פעל עד שנת 1931 והתמקד בנושאי תרבות, אמנות והגות. הערכות גורסות כי לעיתון היו כ-1,500 מנויים. בין היוצרים אשר פרסמו בעיתון ניתן למנות את אריך מיזאם, סשה שניידר, וילהלם פון גלודן, קורט הילר, תומאס מאן, תיאודור לסינג ועוד.
ב-1900 נשפט לשנת מאסר לאחר שהעליב את ארנסט ליבר, מנהיג מפלגת המרכז הגרמנית. בשנת 1903 נאסר לחודשיים בגין פרסום תכנים מיניים ב"Der Eigene". ברנד נעצר פעמים רבות בחייו בשל פעילותו הציבורית. גם כאשר נחקר על כך בבית המשפט, לא הכחיש את היותו ביסקסואל.
ברנד לקח חלק מרכזי בפעילות הוועדה המדעית-הומניטרית של מגנוס הירשפלד, שהייתה ארגון זכויות הלהט"ב הראשון שפעל בפומבי. ברנד הפסיק לשתף פעולה עם הארגון בשל שיקולים מקצועיים בשנת 1903. באותה השנה הקים את קבוצת "Gemeinschaft der Eigenen", שאיגדה גברים הומואים וביסקסואלים שנפגשו על בסיס שבועי בביתו של ברנד. חברי הקבוצה דחו את התיאוריה של הירשפילד לפיה הומוסקסואלים משתייכים למגדר שלישי ואינם זהים ביולוגית לגברים הטרוסקסואלים, והאמינו כי המשיכה לגברים היא ביטוי נוסף של גבריות ואחווה גברית. הקבוצה האמינה כי משיכה לגברים יכולה להתבטא על ידי כל גבר. חברי הקבוצה נטו להחזיק בתפיסות אליטיסטיות בנוגע לאטרקטיביות הגזע הגרמני וחלקים מהם האמינו בטוהר הגזע. בנוסף, חלק מחברי הקבוצה האמינו בעליונותם של גברים על נשים.
בתחילת שנות ה-30 פרש ברנד מפעילות ציבורית והתחתן עם אישה. בני הזוג נהרגו בתקיפה של בעלות הברית על ברלין ב-2 בפברואר 1945.
הערות שוליים

↑  Robert Beachy, Gay Berlin, 2014
↑  Vernon Rosario, Science and Homosexualities, New York: Routledge, 1997, עמ' 26–45
↑  Robert Aldrich, The Seduction of the Mediterranean: Writing, Art and Homosexual Fantasy, New York: Routledge, 1993
↑  Katharine A. Lerman, The Chancellor as Courtier: Bernhard Von Bulow and the Governance of Germany, 1900-1909, Cambridge University Press, 1990-07-27, ISBN 978-0-521-38155-0. (באנגלית)
↑  H. Oosterhuis, H. Kennedy, Homosexuality and Male Bonding in Pre-Nazi Germany: The Youth Movement, the Gay Movement and Male Bonding Before Hitler's Rise: Original Transcripts From Der Eigene, the First Gay Journal in the World, London and New York: The Haworth Press/Harrington Park Press, 1992-01-01, ISBN 978-1-56024-164-5
1 2  Simon LeVay, Adolf Brand and the Gemeinschaft der Eigenen, MIT Press, ‏1996
| --- | --- |
בקרת זהויות :  GND: 116396482  ISNI: 0000 0000 2217 6569  LCCN: n81106910  SNAC: w6vm6hqp  VIAF: 5681412   WorldCat (עם VIAF): 5681412
ארון החתולים

| --- | --- |

 מידע כללי
 סוג:  אמנות
 כתובת:  Herengracht 497A 
 מיקום:  עיריית אמסטרדם 
 מדינה:  הולנד 
 הקמה ובנייה
 תקופת הבנייה:  ?–1990
 תאריך פתיחה רשמי:  1990 
 
 קואורדינטות:  52°21′56″N 4°53′30″E﻿ / ﻿52.36554°N 4.89158°E﻿ / 52.36554; 4.89158
 www.kattenkabinet.nl
  (למפת אמסטרדם מוגדלת) ארון החתולים(למפת אמסטרדם רגילה) ארון החתולים
 
ארון החתולים (בהולנדית: KattenKabinet) הוא מוזיאון לאמנות באמסטרדם שבהולנד, שמוקדש ליצירות אמנות המתארות חתולים.
היסטוריה

המוזיאון ממוקם לצד תעלת ההרנחראכט באזור המכונה ה"חאודן בוכט" (העיקול המוזהב). מבנה המוזיאון נבנה בשנת 1667 עבור האחים הסוחרים וילם ואן לון (Willem van Loon) ואדריאן ואן לון (Adriaen van Loon). בשנת 1837 שונה המבנה, וכניסת השירות של המבנה הפכה לכניסה הראשית שלו (בדומה לבתי תעלה רבים אחרים באמסטרדם). בשנת 1885 מכרה משפחת ואן לון את המבנה לסוחר פיטר ואן אייחן (Pieter van Eeghen), אשר שיפץ את המבנה. כמו כן במבנה התגורר ראש עיריית אמסטרדם יאן קלקון.
בשנת 1985 שוקם המבנה ובשנת 1990 נפתח המוזיאון על ידי בוב מייר (Bob Meijer), לזכר חתול המחמד שלו.
אוספי המוזיאון כוללים יצירות אמנות (ציורים ופסלים) בהן יצירות של האמנים פבלו פיקאסו, רמברנדט, אנרי טולוז-לוטרק.
אקדמיית טמנוס

| --- | --- |
אין תמונה חופשית
 אקדמיה
 תקופת הפעילות:  1990–הווה (כ־35 שנים) 
 מיקום
 מדינה:  הממלכה המאוחדת הממלכה המאוחדת
 www.temenosacademy.org
 
אקדמיית טמנוס, או בשמה המלא, אקדמיית טמנוס ללימודים אינטגרטיביים (באנגלית: Temenos Academy of Integral Studies, Temenos Academy; משמעות המילה טמנוס היא מתחם מקודש סביב בית תפילה), היא עמותה חינוכית שמקום מושבה בלונדון, אשר שואפת להציע לימודים חינוכיים בפילוסופיה ובאמנויות, לאורן של המסורות המקודשות, הן של המזרח והן של המערב.
ניצני פעילותה של אקדמיית טמנוס הופיעו ב-1980, כאשר הושק לראשונה כתב העת הביקורתי טמנוס, אשר במסגרתו כתבו אישים כגון: קת'לין ריין, קית' קריצ'לואו (אנ'), בריאן קיבל, (אנ') ופיליפ שררד (אנ'). האישים הללו שמו לעצמם כמטרה, לפרסם יצירות מקוריות, כאשר המאפיין העיקרי שלהן הוא ההכרה בעקרון הרוחניות כצורך ראשוני עבור האנושות. עשר שנים מאוחר יותר, נוסדה האקדמיה הידועה בשמה זה, במטרה להרחיב את הפרויקט, באמצעות הרצאות וקבוצות לימוד. בתחילה, אירועי ההרצאות ומפגשי קבוצות הלימוד התקיימו במכון לארכיטקטורה של הנסיך מוויילס שבריג'נטס פארק, לונדון. מאז סגירתו של המכון, אקדמיית טמנוס מקיימת מפגשי הרצאות וקבוצות לימוד במקומות שונים בלונדון.
צ'ארלס, נסיך ויילס, הוא פטרונה של האקדמיה. לגבי ייעוד פעילותה של אקדמיית טמנוס, הנסיך נשא בנאומו את הדברים הבאים:
עבודתה של אקדמיית טמנוס מעולם לא יכולה להיות חשובה יותר, כמו עתה. מחויבותה לקדם מודעות רחבה למסורות הרוחניות הגדולות שירשנו מהעבר, אינה הסחת דעת מדאגות היום יום של החיים. המסורות הללו, אשר מעצבות את הבסיס לערכיו התרבותיים הגבוהים ביותר של המין האנושי ואשר הועברו אלינו מדור לדור במשך פרק זמן רב של מאות שנים, אינן רק מהוות חלק מחיי הדת הפנימיים שלנו. יש להן רלוונטיות מעשית, באופן אינטנסיבי מאוד, ליצירתו של יופי אמיתי באמנויות, לארכיטקטורה אשר מעניקה הרמוניה והשראה לחייהם של בני האנוש ואשר מטפחת אצל האדם הפרטי תחושה של איזון, אשר לפי תפיסתי, איזון זה מהווה סימן חותם למהותו של אדם מתורבת
המקור באנגלית
The work of Temenos could not be more important. Its commitment to fostering a wider awareness of the great spiritual traditions we have inherited from the past is not a distraction from the concerns of every-day life. These traditions, which form the basis of mankind's most civilised values and have been handed down to us over many centuries, are not just part of our inner religious life. They have an intensely practical relevance to the creation of real beauty in the arts, to an architecture which brings harmony and inspiration to people's lives and to the development within the individual of a sense of balance which is, to my mind, the hallmark of a civilised person.
צ'ארלס, נסיך ויילס
הערות שוליים

↑  Shusha Guppy (26 May 2000). "Orient your thoughts". Times Higher Education. London: TSL Education Ltd. Retrieved 2012-07-08. Scholars from all over the world have given lectures and seminars at Temenos Academy, in a spirit of the affirmation of 'the excluded knowledge' - the spiritual tradition, Platonic in the West, Vedic in India - that was once central to academic education but has now almost disappeared."
1 2 3  Janet Watts (8 July 2003). "Obituary. Kathleen Raine. Singular poet who stood as a witness to spiritual values in an age that rejected them". The Guardian. Retrieved 2012-07-11. The editors of Temenos (the word means the sacred area around a temple) declared that 'the intimate link between the arts and the sacred' had fired imaginative creation in almost all human societies, except our own."
↑  "Message from HRH The Prince of Wales", Temenos Academy website.
| --- | --- |
בקרת זהויות :  NLI: 987007595561905171  BnF: cb14419944w (data)  GND: 1087513324  ISNI: 0000 0001 0439 6493  LCCN: no2003051853  VIAF: 156192126   WorldCat (עם VIAF): 156192126
אזאר נפיסי

| --- | --- |

 לידה:  1 בדצמבר 1955  (בת 69) טהראן, המדינה האימפריאלית של איראן
 מדינה:  ארצות הברית, איראן 
 לאום:  ארצות הברית
 מקום לימודים:  אוניברסיטת אוקלהומה 
 שפות היצירה:  אנגלית, פרסית 
 יצירות בולטות:  לקרוא את לוליטה בטהרן 
 פרסים והוקרה:  פרס רומא 
 azarnafisi.com
 
אזאר נפיסי (בפרסית: آذر نفیسی; נולדה ב-1 בדצמבר 1955) היא סופרת איראנית ופרופסורית לספרות אנגלית. משנת 1997 גרה בארצות הברית. היא מוכרת בעיקר הודות לספריה: "לקרוא את לוליטה בטהרן" ו"דברים שלא סיפרתי" שנהיו לרבי מכר.
ביוגרפיה

נפיסי נולדה בטהראן לאמה נזהת נפיסי, צאצאית למשפחת המלוכה הקאג'ארית, ואביה אחמד נפיסי, שהיה ראש עיריית טהראן בין השנים 1961–1963. נפיסי התחנכה בשווייץ והוציאה את תואר הדוקטורט בארצות הברית מאוניברסיטת אוקלהומה. בתום המהפכה חזרה בשנת 1979 נפיסי לאיראן והחלה ללמד ספרות אנגלית באוניברסיטת טהראן אך לאור הגבלות הממשל על לימודי הספרות החליטה להפסיק ללמד באוניברסיטה.
חיבורים

בשנת 1997 עברה נפיסי לארצות הברית שם הוציאה לאור בשנת 2003 את ספרה "לקרוא את לוליטה בטהרן". בה היא מתארת את חוויותיה כאישה חילונית באיראן שלאחר המהפכה, בספר היא מכריזה: "אני עזבתי את איראן, אך איראן לא תעזוב אותי". בשנת 2008 הוציאה את ספרה "דברים שלא סיפרתי". בשנת 2014 הוציאה לאור את הספר "רפובליקת הדמיון".
ג'יינס אינפורמיישן גרופ

ג'יינס אינפורמיישן גרופ (Jane's Information Group) (או בקיצור ג'יינס) היא חברת פרסום מידע שמתמחה בנושאי תחבורה וצבא. היא נוסדה על ידי פרד ת. ג'יין ב-1898. ג'יין התחיל בהכנת סקיצות של ספינות כחובב, והדבר התפתח בהדרגה לידע אנציקלופדי, שהגיע לשיאו בפרסום "כל ספינות הקרב בעולם" ("All the World's Fighting Ships"). החברה שג'יין ייסד הסתעפה בהדרגה לתחומי התמחות צבאיים אחרים.
הספרים והמגזינים המפורסמים על ידי ג'יינס נחשבים דה פקטו למקורות המודיעין הגלוי למידע על מערכות נשק, טרור, ויציבות משטרים. בתוכנית 60 דקות של CBS תוארה ג'יינס כ"הדבר הקרוב ביותר לסוכנות מודיעין מסחרית". ג'יינס הוכרה על ידי ה-Government Accountability Office‏ (GAO)  כמומחית בתחום הטרור ואיום הטרור על התשתיות בארצות הברית. ג'יינס הוכרה גם על ידי המעבדות הלאומיות סאנדיה כמקור מומחה למידע הנוגע לאיומים על תשתיות לאומיות בארצות הברית.
ג'יינס אינפורמיישן גרופ נמצאת כיום בבעלות וודברידג' קומפני, לאחר שהייתה בבעלות ת'ומסון קורפוריישן במשך מספר שנים. בסיסה שוכן בלונדון ויש לה גם משרדים בוושינגטון, לוס אנג'לס, דובאי, סינגפור, טוקיו, סידני, בייג'ינג, ניו דלהי ואוטווה.
סיימון פוספורד

| --- | --- |

סיימון פוספורד בפסטיבל ה-Soulclipse בטורקיה, מרץ 2006
 לידה:  28 באוקטובר 1971 (בן 53) בריקסטון 
 שם לידה:  Simon James Posford 
 שם במה:  Hallucinogen 
 מוקד פעילות:  צ'ובהאם, סארי, אנגליה
 תקופת הפעילות:  מ-1993
 סוגה:  טראנס גואה, טראנס פסיכדלי, מוזיקה אלקטרונית, צ'יל-אאוט, אמביינט, מוזיקת עולם
 שפה מועדפת:  אנגלית 
 חברת תקליטים:  Dragonfly Records Twisted Records
 אתר רשמי (באנגלית)
 חברים
 סיימון פוספורד
 
סַייְמוֹן (גֵ'ייְמְס) פּוֹסְפוֹרְד (באנגלית: Simon Posford); נולד ב-28 באוקטובר 1971, הידוע בשם הבמה Hallucinogen (הַלּוּסִינוֹגֵ'ן), הוא מוזיקאי ומפיק בריטי המתמחה במוזיקה אלקטרונית פסיכדלית המקיפה ז'אנרים רבים כמו טראנס פסיכדלי, דאב, מוזיקת עולם, דאון-טמפו, אמביינט, רוק אלקטרוני ועוד. הוא מייסדיו ובעליו של הלייבל Twisted Records.
בתחילת שנות התשעים החל סיימון לעסוק במוזיקה אלקטרונית ועד היום היה שותף בעשרות הרכבים, שיתופי פעולה ופרויקטים עם אמני מוזיקה אלקטרונית שונים, הבולטים שבהם:
שפונגל שהקים ביחד עם ראג'ה ראם,
Younger Brother עם בנג'י ווהאן (Prometheus)
ההרכב Celtic Cross בו פוספורד שיתף פעולה עם מרטין גלובר (Youth).
ראשית חייו

פוספורד נולד בצ׳ובהאם,כפר קטן,לא רחוק מלונדון. בילדותו למד לנגן על פסנתר. סביבת הבית סיפקה השראה מוזיקלית; סבו,ג׳ורג׳ פוספורד,על שמו נקרא סיימון,היה מלחין מוכר בעולם מחזות הזמר והלחין שירים לאומנים כמו ורה לין ובינג קרוסבי. כאשר היה בן 17 עזב את ביה״ס והחל לעבוד כמתלמד באולפני ההקלטה ״אולימפיק״ בלונדון. כעבור שנה עבר לעבוד כטכנאי הקלטה באולפן החדש של מרטין גלובר (Youth) "Butterfly Studios". פוספורד העיד שתקופה זו באולפן של גלובר הייתה נקודת הפתיחה לקריירה המוזיקלית שלו.
קריירה מוזיקלית

משנת 1992 החל פוספורד הצעיר להפיק מוזיקה אלקטרונית ולשתף פעולה עם הרכבים ואומנים בסצנת הפסיי טראנס העולה ובאוקטובר 1995 הוציא, תחת השם Hallucinogen את אלבום האולפן הראשון שלו, 'Twisted' בלייבל דרגונפליי רקורדס האלבום זכה להצלחה גדולה ונחשב לאחד מהאלבומים החשובים ופורצי הדרך בז׳אנר הטראנס הפסיכדלי.
בהמשכה של שנה זו השתתף באלבום הבכורה של ההרכב The Infinty Project - פוספורד היה שותף בשש רצועות וטביעת ידו ניכרת היטב באלבום. בתקופה זו נרקמה לה החברות עם ראג׳ה ראם, מייסד ההרכב. חברות זו תוביל בהמשך לייסודו של ההרכב שפונגל.
בשנת 1996 ייסד פוספורד ביחד עם סיימון הולטום את הלייבל Twisted Records (כיום Twisted Music) שעד היום מייצג את כל הרכביו של פוספורד והאומנים OTT ו-Prometheus.
כעבור שנה, בשנת 1997, הוציא סיימון את 'The Lone Deranger' שגם הוא זכה להצלחה. אלבום זה הוא למעשה האחרון של פוספורד תחת השם Hallucinogen.
באוקטובר 1998 יצא אלבום הבכורה של שפונגל 'Are You Shpongled' שהצליח מאוד.עד 2020 הם הוציאו 6 אלבומי אולפן ושני אלבומי רמיקסים. הם הופיעו במדינות רבות עם מופע חי הכולל נגנים, רקדניות ואמנות ויזואלית.בספטמבר 2018 הודיע הצמד כי ייערוך שתי הופעות לייב אחרונות. הן נערכו באמפי ׳רד רוק׳ בקולרדו בחודש מאי 2019.
עוד ב-1998 - יציאת האלבום Celtic Cross של פוספורד ו-Youth.
בשנת 2002 יצא האלבום 'Hallucinogen in Dub' עם גרסאות רמיקסים לקטעים של פוספורד, שהופקו על ידי OTT.
באביב 2003 יצא אלבום הבכורה של ההרכב Younger Brother בתחילה כצמד ביחד עם בנג׳י ווהן ובהמשך הצטרפו חברים נוספים.בין השנים 2003 ל-2014 הוציאו Younger Brother ארבעה אלבומים.
בשנת 2009 יצא האלבום 'Hallucinogen in Dub Live' שהוקלט בהופעה חיה ומנגנים בו (בין היתר) פוספורד, OTT ו-Youth.
בקיץ 2020, הוציא פוספורד את: 'Flux & Contemplation - Portrait of an Artist in Isolation' - אלבום שהוקלט ברובו כהקלטה חיה באולפנו בתחילת תקופת הקורונה ונע בין אמביינט לדאון-טמפו.
בסוף 2020 הגיח לאוויר העולם ההרכב The Noodniks שכולל את ראג׳ה ראם,פוספורד ואומן צעיר בשם Cosmic Trigger. הם הוציאו מיני-אלבום עם שני קטעים.
ביולי 2023 יצאו שני אלבומי האולפן של Hallucinogen לאחר שעברו מחדש מאסטרינג.
ב-18 בנובמבר 2024 יצא אוסף המאגד את כל יצירתו של Hallucinogen מחוץ לאלבומי האולפן; סינגלים וקטעים ששוחררו באוספים שונים לאורך השנים ועברו רמאסטרינג.
ב-28 בנובמבר 2024 יצא האלבום Improvisations for Piano & Flute בשיתוף עם ראג׳ה ראם שכלל קטעי 8 קטעי פסנתר וחליל שקטים שהוקלטו בסלון ביתו של פוספורד.
דיסקוגרפיה > אלבומים

Twisted - 1995
The Lone Deranger - 1997
2002 - In Dub - Mix by Ott
In Dub Live - 2009
2020 - Flux & Contemplation - Portrait Of An Artist In Isolation
2024 - Improvisations for Piano & Flute (with Raja Ram)
דיסקוגרפיה > סינגלים ומיני אלבומים

Alpha Centauri / LSD - 1994
LSD (Live Mix) - 1995
Angelic Particles / Soothsayer - 1995
Fluoro Neuro Sponge / Astral Pancakes - 1995
LSD - 1996
Deranger - 1996
Space Pussy - 1996
1997 - Horror-Gram
Mi-Loony-Um! - 2000
דיסקוגרפיה > מהדורות מיוחדות

2024 - The Albums Remastered
2024 - The Singles Remastered
הערות שוליים

↑  ראיון עם סיימון פןספורד על האלבום שהוציא בתקופת הקורונה, ‏Jul 3, 2020
| --- | --- |
בקרת זהויות :  ISNI: 0000 0000 5598 1660  MusicBrainz: 6ee02593-a29f-4a46-8adb-d8e1f4b00036  NKC: xx0082849  SUDOC: 194431533  VIAF: 85847360   WorldCat (עם VIAF): 85847360